Fretum Davisianum
Fretum Davisianum, vel Fretum Davis (Danice Davisstrædet; Francogallice Détroit de Davis), est septentrionale Oceani Atlantici bracchium, quod ad septentriones Maris Laboratorii versus patet, inter mediam et occidentalem Groenlandiam et Insulam Baffinensem in Nunavut Canadae. Ad septentriones versus patet Sinus Baffinensis. Appellatur Fretum Davisianum ex Ioanne Davis (1550–1605), exploratore Anglico, qui per hanc regionem Transitum Septentrionalem et Occidentalem petens navigavit. Post annum 1650 aut antea, piscatores Europaei has aquas balaenationis causa frequentabant.